Buxoroning Qorako‘l tumanida gaz koni topildi

Buxoro viloyati Qoroko‘l tumanidagi “Andakli 1” izlov-qidiruv qudug‘idan sanoat miqyosidagi gaz oqimi olindi. Bu haqda ushbu izlov-qidiruv qudug‘ida ish olib borayotgan “Olot neft va gaz qidiruv ekspeditsiyasi” MChJ vakili “Daryo”ga ma’lum qildi.

“Buxoro viloyati Olot tumanida joylashgan “Olot neft va gaz qidiruv ekspeditsiyasi” MChJ tomonidan Buxoro viloyati Qoroko‘l tumani hududiga qarashli “Andakli 1” izlov-qidiruv qudug‘idan burg‘ilash ishlari olib borilishi jarayonida mahsuldor qatlamda ochiq o‘zanda sinov ishlari olib borilib sanoat miqyosidagi gaz oqimi olindi.
“Andakli 1” izlov-qidiruv qudug‘i kon deb e’lon qilindi. Endilikda bu maydonda izlov-qidiruv ishlari jadallik bilan olib boriladi”, — deyiladi xabarda.